b"\n_START_ARTICLE_\nCasa Roig-Escriv\xc3\xa0\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge compost per tres cossos, un de central pentagonal i dos de quadrats laterals. \xc3\x89s a la cantonada de dos carrers. Est\xc3\xa0 format per diferents seccions distribu\xc3\xafdes sim\xc3\xa8tricament d'acord amb un eix central de simetria: dos cossos laterals de planta quadrada, planta baixa i pis superior, balustrada i coberta plana a banda i banda d'un cos central de planta pentagonal, planta baixa i dos pisos i teulada a dues aig\xc3\xbces que sobresurt del cos de l'edifici creant un cornisament amb m\xc3\xa8nsules i elements ornamentals simples. En general destaquen la balustrada central que connecta els cos principal amb els laterals, els emmarcaments de les finestres, les motllures de les cantonades i el petit espai de l'entrada amb petits arbres._NEWLINE_El material de construcci\xc3\xb3 \xc3\xa9s el ma\xc3\xb3._NEWLINE_A l'interior destaquen certs elements de car\xc3\xa0cter cl\xc3\xa0ssic, com volutes, motllures a les bigues, etc, aix\xc3\xad com desperfectes en les pintures d'algunes parets.\n_START_SECTION_\nHist\xc3\xb2ria\n_START_PARAGRAPH_\nVa ser constru\xc3\xaft en un solar desert segons el projecte del mateix promotor de l'obra, el senyor Alfred Escriv\xc3\xa0 Prades, i l'arquitecte tortos\xc3\xad J. M. Franquet."